Goeie nuus: SA deurbraak in stryd teen kommandowurm - My Matzikama | My Matzikama
Hiep-hiep-hoera, net in Suid-Afrika! 'n Navorser het 'n deurbraak gemaak in die stryd teen die herfs-kommandowurm. 'n Suid-Afrikaanse wetenskaplike het 'n plaaslike deurbraak in die bekamping van die verwoestende herfs-kommandowurm gemaak deur 'n aalwurmspesie te gebruik om die wurms dood te maak.
Dit sal egter nog 'n paar jaar duur voordat die beplande biologiese bestrydingsmiddel kommersieel beskikbaar sal wees.
Die betrokke spesie sal ná registrasie in tenks vermeerder word sodat 'n biologiese (lewendige) beheermiddel vervaardig kan word. Dit sal bogronds of ondergronds toegedien kan word. Die middel sal ook vir ander plae gebruik kan word, soos kodling- en valskodlingmot, wat groot verligting vir die Wes-Kaapse vrugteboere sal bring.